Tècnics de Joventut de Tenerife visiten hui el Centre d'Informació Juvenil El Passatge
16/10/2003 14:02:00

# Tècnics de Joventut de Tenerife visiten hui el Centre d'Informació Juvenil El Passatge

*   16/10/2003 14:02:00
*   [Imprimir](#)
*   Compartir
*    https://www.alaquas.org/documento.asp?id\_do=8848

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8848%2F1&title=Ajuntament%20d%27Alaqu%C3%A0s.%20Prensa.T%C3%A8cnics%20de%20Joventut%20de%20Tenerife%20visiten%20hui%20el%20Centre%20d%27Informaci%C3%B3%20Juvenil%20El%20Passatge)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8848/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8848/8848_Form_4.jpg)](https://www.alaquas.org/ficheros/documentos/2003/2/8848/8848_Form_10.jpg "<a href='https://www.alaquas.org/ficheros/documentos/2003/2/8848/8848_Form_10.jpg' target=_blank><i class='fa fa-external-link' aria-hidden='true'></i>.Tècnics de Joventut de Tenerife visiten hui el Centre d'Informació Juvenil El Passatge</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8848&idioma=1&autotraduce=0)

Els visitants coneixeran hui la posada en marxa i el funcionament d'aquest espai públic per a les i els joves d'Alaquàs

Des de la seua obertura al públic, el passat mes d'abril, El Passatge ha estat objecte de nombroses visites institucionals amb l'objectiu de conéixer aquest gran centre públic de recursos per a  joves. Així, han visitat El Passatge representants del Cabildo Canari, de l'Ajuntament de Sagunt, d'Algímia, i de diferents Cases de Joventut. El Passatge també ha acollit els passats mesos una gran quantitat de visites concertades de diferentes centres escolars i educatius de la Comunitat, com l'Institut de Requena o el de Catarroja, entre altres.

Continuant amb la política d'apropament i d'intercanvi d'experiències en matèria de recursos juvenils amb altres entitats, El Passatge també acollirà hui a partir de les 17 hores la visita de tècnics de Joventut de Tenerife. El motiu d'aquesta visita és conéixer la posada en marxa i funcionament d'aquest gran espai públic dirigit a les i els joves. Per al proper dijous 23 d'octubre està prevista també la visita a aquestes instal·lacions de tècnics de Madrid.

Dins del programa d'activitats organitzat està prevista la realització de diferents reunions i sessions de treball per tractar temes sobre participació, serveis per a joves, campanyes d'informació juvenil i d'altres matèries. Així mateix, també està prevista una visita a les instal·lacions juvenils de Quart de Poblet i altres localitats de la comarca.

El Passatge, amb unes instal·lacions de més de 1.000 metres quadrats, que inclouen un nou centre d'informació juvenil, set locals d'assaig, una cabina d'enregistrament, una sala polivalent, a més d'un local per a la Casa de Joventut, una aula multimèdia i bar-cafeteria, s'ha convertit en tot un referent en la Comunitat Valenciana pel que fa a dotacions públiques dirigides a joves.